ประกาศธนาคารแห่งประเทศไทยที่ สนส. 12/2558เรื่อง หลักเกณฑ์การกํากับดูแลธุรกรรมอนุพันธ์สําหรับธนาคารพาณิชย์------------------------------------อื่นๆ - 1. เหตุผลในการออกประกาศ ธนาคารแห่งประเทศไทยได้อนุญาตให้ธนาคารพาณิชย์ทําธุรกรรมอนุพันธ์ ซึ่งประกอบด้วย ธุรกรรมอนุพันธ์ด้านตลาด ธุรกรรมอนุพันธ์ด้านเครดิต ธุรกรรมเงินกู้ยืมที่มีอนุพันธ์แฝง และธุรกรรมเงินกู้ยืมที่มีอนุพันธ์ด้านเงินเฟ้อแฝง มาเป็นลําดับ ซึ่งธนาคารพาณิชย์ต้องปฏิบัติตามหลักเกณฑ์การบริหารความเสี่ยงและมาตรฐานขั้นต่ําในการดูแลลูกค้าสําหรับการทําธุรกรรมอนุพันธ์ที่ธนาคารแห่งประเทศไทยกําหนด โดยที่ผ่านมาตลาดอนุพันธ์ของประเทศไทยมีพัฒนาการอย่างต่อเนื่องจากความผันผวนของปัจจัยด้านตลาดและความเชื่อมโยงของเศรษฐกิจโลกที่สูงขึ้น นอกจากนี้การเปลี่ยนแปลงด้านกฎเกณฑ์และสภาวะแวดล้อมทางเศรษฐกิจในอนาคตมีแนวโน้มที่จะสนับสนุนและผลักดันให้ผลิตภัณฑ์ทางการเงินที่ธนาคารพาณิชย์สามารถนําเสนอได้มีความหลากหลายมากขึ้น เช่น การผ่อนคลายระเบียบควบคุมการแลกเปลี่ยนเงินและมาตรการป้องปรามการเก็งกําไรค่าเงินบาทเพิ่มเติมตามแผนแม่บทเงินทุนเคลื่อนย้ายระหว่างประเทศระยะที่ 2 (Phase 2) ซึ่งธนาคารแห่งประเทศไทยได้ดําเนินการโดยมีเป้าหมายเพื่อสนับสนุนการกระจายการลงทุนของคนไทยไปยังต่างประเทศและกระตุ้นให้เกิดการพัฒนาตลาดเงินของประเทศไทย ปัจจัยดังกล่าวส่งผลให้ผู้เล่นในตลาดมีความต้องการเครื่องมือเพื่อใช้บริหารความเสี่ยงและเพิ่มผลตอบแทน ซึ่งพิจารณาได้จากปริมาณการทําธุรกรรมอนุพันธ์ที่เพิ่มขึ้นอย่างต่อเนื่อง รวมถึงคําขออนุญาตในการทําธุรกรรมอนุพันธ์ประเภทใหม่ ๆ ของธนาคารพาณิชย์ที่มากขึ้น ดังนั้น ธนาคารแห่งประเทศไทยจึงเห็นควรปรับปรุงประกาศที่เกี่ยวข้องกับหลักเกณฑ์การอนุญาตให้ธนาคารพาณิชย์ทําธุรกรรมอนุพันธ์ รวมถึงหลักเกณฑ์ในการบริหารความเสี่ยงและมาตรฐานขั้นต่ําในการดูแลลูกค้า โดยขยายขอบเขตให้ธนาคารพาณิชย์สามารถทําธุรกรรมอนุพันธ์ให้สอดคล้องกับพัฒนาการของตลาดมากขึ้น เพื่อส่งเสริมความมีประสิทธิภาพในการดําเนินธุรกิจของธนาคารพาณิชย์ และเพิ่มความคล่องตัวในการเข้าถึงธุรกรรมอนุพันธ์ให้กับผู้ลงทุนและลูกค้าตามระดับความรู้ความชํานาญ โดยยังคงคํานึงถึงความมีเสถียรภาพของระบบสถาบันการเงินและระบบเศรษฐกิจเป็นสําคัญ นอกจากนี้ ธนาคารแห่งประเทศไทยยังได้ปรับปรุงหลักเกณฑ์ให้สอดคล้องกับหลักเกณฑ์ของสํานักงานคณะกรรมการกํากับหลักทรัพย์และตลาดหลักทรัพย์มากขึ้น เพื่อลดภาระแก่ธนาคารพาณิชย์ที่อาจเกิดขึ้นจากการปฏิบัติตามหลักเกณฑ์ของผู้กํากับดูแลทั้งสองหน่วยงาน รวมถึงลดความเหลื่อมล้ํากันในการแข่งขัน (Level playing field) ระหว่างผู้เล่นในตลาด โดยประกาศฉบับนี้ ธนาคารแห่งประเทศไทยได้กําหนดหลักการและกรอบในการอนุญาตให้ธนาคารพาณิชย์ทําธุรกรรมอนุพันธ์ รวมถึงหลักเกณฑ์ในการกํากับดูแลที่เกี่ยวข้อง เช่น การป้องกันผลกระทบที่อาจมีต่อเสถียรภาพทางเศรษฐกิจและการเงิน การบันทึกบัญชีและการเปิดเผยข้อมูล รวมถึงการรายงานและการจัดเก็บข้อมูล ซึ่งเป็นภาพรวมของหลักเกณฑ์การกํากับดูแลให้ธนาคารพาณิชย์ถือปฏิบัติในการทําธุรกรรมอนุพันธ์อื่นๆ - 2. อํานาจตามกฎหมาย อาศัยอํานาจตามความในมาตรา 36 มาตรา 39 และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยอนุญาตให้ธนาคารพาณิชย์ทําธุรกรรมอนุพันธ์ ตามกรอบและหลักเกณฑ์ที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกธนาคาร ยกเว้นธนาคารพาณิชย์เพื่อรายย่อยอื่นๆ - 4. เนื้อหา 4.1 คําจํากัดความ ในประกาศฉบับนี้ "ธนาคารพาณิชย์" หมายความว่า ธนาคารพาณิชย์ตามมาตรา 4 แห่งพระราชบัญญัติธุรกิจสถาบันการเงิน พ.ศ. 2551 ยกเว้นธนาคารพาณิชย์เพื่อรายย่อย "ธุรกรรมอนุพันธ์ " หมายความว่า ธุรกรรมอนุพันธ์ด้านตลาดตามประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมอนุพันธ์ด้านตลาด (Market derivatives) ธุรกรรมอนุพันธ์ด้านเครดิตตามประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมอนุพันธ์ด้านเครดิต (Credit derivatives) และธุรกรรมเงินกู้ยืมที่มีอนุพันธ์แฝงตามประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมเงินกู้ยืมที่มีอนุพันธ์แฝง (Structured products) "ผู้ลงทุน" หมายความว่า ผู้ลงทุนสถาบัน ผู้ลงทุนรายใหญ่ และผู้ลงทุนรายย่อยตามที่กําหนดในเอกสารแนบท้ายของประกาศฉบับนี้ 4.2 หลักการ ธนาคารแห่งประเทศไทยอนุญาตให้ธนาคารพาณิชย์ทําธุรกรรมอนุพันธ์ภายใต้หลักการในการกํากับดูแลสถาบันการเงิน 5 ด้าน ดังนี้ 4.2.1 ด้านการส่งเสริมให้เกิดประสิทธิภาพเพื่อรองรับการแข่งขัน (Efficiency) ธุรกรรมอนุพันธ์ดังกล่าวสามารถตอบสนองพัฒนาการและความต้องการของตลาดได้อย่างมีประสิทธิภาพ 4.2.2 ด้านการสนับสนุนให้สถาบันการเงินมีธรรมาภิบาลที่ดีเพื่อให้เกิดความโปร่งใสในการดําเนินงาน (Governance) ธนาคารพาณิชย์ต้องมีโครงสร้างองค์กรที่ส่งเสริมการมีธรรมาภิบาลและความโปร่งใสในการทําธุรกรรมอนุพันธ์ 4.2.3 ด้านการเสริมสร้างความมั่นคงของสถาบันการเงินและระบบสถาบันการเงิน (Micro-prudential) ธนาคารพาณิชย์ต้องสามารถบริหารความเสี่ยงที่เกิดจากการทําธุรกรรมอนุพันธ์ได้อย่างมีประสิทธิภาพและมีเงินกองทุนเพียงพอที่จะรองรับความเสี่ยงจากการทําธุรกรรมดังกล่าว รวมถึงต้องปฏิบัติตามหลักเกณฑ์การกํากับดูแลธุรกรรมตามที่ธนาคารแห่งประเทศไทยกําหนด 4.2.4 ด้านการรักษาเสถียรภาพทางเศรษฐกิจการเงินของประเทศ (Macro-prudential) ธนาคารพาณิชย์ต้องไม่ทําธุรกรรมอนุพันธ์ที่ส่งผลกระทบต่อเสถียรภาพระบบการเงิน เศรษฐกิจ และระบบสถาบันการเงิน เช่น การเสนอธุรกรรมอนุพันธ์ให้กับลูกค้าในลักษณะที่เป็นตัวกลางในการเข้าถึงตลาดต่างประเทศ หรือตลาดอัตราแลกเปลี่ยน ที่ขัดกับนโยบายหรือหลักเกณฑ์ของธนาคารแห่งประเทศไทยในการรักษาเสถียรภาพทางเศรษฐกิจและการเงิน ซึ่งอาจส่งผลเสียหายแก่เสถียรภาพระบบการเงินและระบบสถาบันการเงินในประเทศได้ 4.2.5 ด้านการส่งเสริมให้สถาบันการเงินให้บริการอย่างเป็นธรรมต่อลูกค้า (Fairness) ธนาคารพาณิชย์ต้องตระหนักถึงสิทธิขั้นพื้นฐานของลูกค้าที่ทําธุรกรรมอนุพันธ์เช่นเดียวกับผู้ใช้บริการทางการเงินอื่น ๆ และต้องมีระบบงานรองรับในเรื่อง (1) สิทธิที่จะได้รับข้อมูลที่ถูกต้อง (Right to be informed) (2) สิทธิที่จะเลือกใช้บริการได้อย่างอิสระ (Right to choose) (3) สิทธิที่จะร้องเรียนเพื่อความเป็นธรรม (Right to be heard) และ (4) สิทธิที่จะได้รับการพิจารณาค่าชดเชยหากเกิดความเสียหาย (Right to redress) ผ่านการวิเคราะห์ความเหมาะสมชี้แจงรายละเอียด และเปิดเผยข้อมูลที่สําคัญต่อลูกค้าตามหลักการและข้อปฏิบัติขั้นต่ําที่ธนาคารแห่งประเทศไทยกําหนด 4.3 กรอบการอนุญาตและการกํากับดูแลธุรกรรมอนุพันธ์ เนื่องด้วยหลักเกณฑ์ที่ใช้กํากับดูแลธุรกรรมอนุพันธ์ประกอบด้วยหลักเกณฑ์หลายด้าน ธนาคารแห่งประเทศไทยจึงได้ออกประกาศฉบับนี้ ซึ่งเป็นประกาศหลักที่กําหนดกรอบการอนุญาตและการกํากับดูแลธุรกรรมอนุพันธ์ รวมทั้งระบุภาพรวมของหลักเกณฑ์ที่เกี่ยวข้องกับการกํากับดูแลและการอนุญาตให้ธนาคารพาณิชย์ทําธุรกรรมอนุพันธ์ โดยสําหรับรายละเอียดในหลักเกณฑ์เฉพาะของธุรกรรมอนุพันธ์แต่ละประเภทและการกํากับดูแลที่เกี่ยวข้อง ให้ธนาคารพาณิชย์ถือปฏิบัติตามหลักเกณฑ์ในประกาศย่อยที่เกี่ยวข้อง 5 ฉบับ ดังนี้ (1) ประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมอนุพันธ์ด้านตลาด (Market derivatives) (2) ประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมอนุพันธ์ด้านเครดิต (Credit derivatives) (3) ประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมเงินกู้ยืมที่มีอนุพันธ์แฝง (Structured products) (4) ประกาศธนาคารแห่งประเทศไทยว่าด้วยหลักเกณฑ์การบริหารความเสี่ยงสําหรับธุรกรรมอนุพันธ์ (5) ประกาศธนาคารแห่งประเทศไทยว่าด้วยมาตรฐานขั้นต่ําในการดูแลลูกค้าสําหรับการทําธุรกรรมอนุพันธ์ 4.4 ขอบเขตและประเภทของธุรกรรมอนุพันธ์ 4.4.1 ธุรกรรมอนุพันธ์ด้านตลาด (Market derivatives) ธนาคารแห่งประเทศไทยอนุญาตให้ธนาคารพาณิชย์ทําธุรกรรมอนุพันธ์ด้านตลาดที่สอดคล้องตามหลักการที่กําหนดในข้อ 4.2 เพื่อให้ผู้ลงทุนสามารถใช้เป็นเครื่องมือในการบริหารความเสี่ยงด้านตลาด รวมถึงเป็นช่องทางในการลงทุนเพื่อเพิ่มผลตอบแทนตามที่กําหนดไว้ในประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมอนุพันธ์ด้านตลาด (Market derivatives โดยแบ่งเป็นธุรกรรมอนุพันธ์ด้านตลาดที่มีโครงสร้างไม่ชับซ้อนและมีความแพร่หลาย ซึ่งธนาคารพาณิชย์สามารถทําธุรกรรมดังกล่าวได้ตามประเภทของธุรกรรม ตัวแปรอ้างอิง และคู่สัญญา ตามหลักเกณฑ์ที่ธนาคารแห่งประเทศไทยกําหนด สําหรับธุรกรรมอนุพันธ์ด้านตลาดอื่นที่อาจมีประเภทของธุรกรรม ตัวแปรอ้างอิง หรือคู่สัญญาต่างจากหลักเกณฑ์ในประกาศ ให้ธนาคารพาณิชย์นําส่งรายละเอียดให้ธนาคารแห่งประเทศไทยพิจารณาให้ความเห็นชอบว่ามีความสอดคล้องกับหลักการในการอนุญาตทําธุรกรรมอนุพันธ์ก่อนการทําธุรกรรม 4.4.2 ธุรกรรมอนุพันธ์ด้านเครดิต (Credit derivatives) ธนาคารแห่งประเทศไทยอนุญาตให้ธนาคารพาณิชย์ทําธุรกรรมอนุพันธ์ด้านเครดิตที่สอดคล้องตามหลักการที่กําหนดในข้อ 4.2 เพื่อให้ผู้ลงทุนสามารถใช้เป็นเครื่องมือในการบริหารความเสี่ยงด้านเครดิต รวมถึงเป็นช่องทางในการลงทุนเพื่อเพิ่มผลตอบแทนตามที่กําหนดไว้ในประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมอนุพันธ์ด้านเครดิต (Credit derivatives) โดยแบ่งเป็นอนุพันธ์ด้านเครดิตที่มีโครงสร้างเป็นมาตรฐานและเป็นที่รู้จักในตลาดอนุพันธ์ด้านเครดิต ซึ่งธนาคารพาณิชย์สามารถทําธุรกรรมดังกล่าวได้ตามประเภทของธุรกรรม สินทรัพย์อ้างอิง และคู่สัญญา ตามหลักเกณฑ์ที่ธนาคารแห่งประเทศไทยกําหนดสําหรับธุรกรรมอนุพันธ์ด้านเครดิตอื่นที่อาจมีประเภทของธุรกรรม สินทรัพย์อ้างอิง หรือคู่สัญญาต่างจากหลักเกณฑ์ในประกาศ ให้ธนาคารพาณิชย์นําส่งรายละเอียดให้ธนาคารแห่งประเทศไทยพิจารณาให้ความเห็นชอบว่ามีความสอดคล้องกับหลักการในการอนุญาตธุรกรรมอนุพันธ์ก่อนการทําธุรกรรม 4.4.3 ธุรกรรมเงินกู้ยืมที่มีอนุพันธ์แฝง (Structured products) ธนาคารแห่งประเทศไทยอนุญาตให้ธนาคารพาณิชย์ทําธุรกรรมเงินกู้ยืมที่มีอนุพันธ์แฝงที่สอดคล้องตามหลักการที่กําหนดในข้อ 4.2 เพื่อเพิ่มทางเลือกในการลงทุนและตอบสนองความต้องการของผู้ลงทุนตามที่กําหนดไว้ในประกาศธนาคารแห่งประเทศไทยว่าด้วยหลักเกณฑ์การอนุญาตให้ธนาคารพาณิชย์ทําธุรกรรมเงินกู้ยืมที่มีอนุพันธ์แฝง (Structured products) โดยธนาคารพาณิชย์สามารถทําธุรกรรมเงินกู้ยืมที่มีอนุพันธ์แฝงที่มีลักษณะ ตัวแปรอ้างอิง และคู่สัญญาตามหลักเกณฑ์ที่ธนาคารแห่งประเทศไทยกําหนด สําหรับธุรกรรมเงินกู้ยืมที่มีอนุพันธ์แฝงอื่นที่อาจมีลักษณะ ตัวแปรอ้างอิง หรือคู่สัญญาต่างจากหลักเกณฑ์ในประกาศให้ธนาคารพาณิชย์นําส่งรายละเอียดให้ธนาคารแห่งประเทศไทยพิจารณาให้ความเห็นชอบว่ามีความสอดคล้องกับหลักการในการอนุญาตธุรกรรมอนุพันธ์ก่อนการทําธุรกรรม 4.5 การบริหารความเสี่ยงสําหรับธุรกรรมอนุพันธ์ ธนาคารพาณิชย์ต้องบริหารความเสี่ยงที่เกิดจากการทําธุรกรรมอนุพันธ์อย่างมีประสิทธิภาพ สอดคล้องกับลักษณะ ปริมาณ และความซับซ้อนของการทําธุรกรรมอนุพันธ์ตามแนวทางที่เหมาะสม เช่น การจัดทําระเบียบผลิตภัณฑ์ (Product program) ที่ต้องได้รับอนุมัติจากคณะกรรมการธนาคาร การไม่ทําธุรกรรมอนุพันธ์ที่ยังไม่สามารถประเมินมูลค่ายุติธรรมได้อย่างน่าเชื่อถือหรือบริหารความเสี่ยงไม่ได้ หรือการมีฐานะการเงินและเงินกองทุนเพียงพอที่จะรองรับความเสี่ยงที่อาจเกิดขึ้นจากการเปลี่ยนแปลงของตัวแปรด้านตลาด คุณภาพเครดิต อัตราเงินเฟ้อ ความเสี่ยงด้านคู่สัญญา หรือปัจจัยอื่น ๆ ทั้งนี้ ให้ธนาคารพาณิชย์ปฏิบัติตามหลักเกณฑ์การบริหารความเสี่ยงสําหรับธุรกรรมอนุพันธ์ที่กําหนดในประกาศธนาคารแห่งประเทศไทยว่าด้วยหลักเกณฑ์การบริหารความเสี่ยงสําหรับธุรกรรมอนุพันธ์ 4.6 การดูแลลูกค้าสําหรับการทําธุรกรรมอนุพันธ์ ธนาคารพาณิชย์ต้องมีแนวทางและกระบวนการในการดูแลลูกค้าที่ถูกต้องและเป็นธรรม ทั้งในเรื่องการประเมินความเหมาะสมของลูกค้าและการเปิดเผยข้อมูลต่อลูกค้าเพื่อลดโอกาสที่ลูกค้าจะเข้าทําธุรกรรมอนุพันธ์ที่มีความเสี่ยงหรือมีความซับซ้อนสูงเกินกว่าความชํานาญของตนและได้รับความเสียหายเป็นมูลค่าสูง ซึ่งอาจส่งผลกระทบต่อความเชื่อมั่นของลูกค้าที่มีต่อธนาคารพาณิชย์กระบวนการในการรับข้อร้องเรียนและการแก้ไขปัญหาให้แก่ลูกค้าในกรณีที่ลูกค้าไม่ได้รับความเป็นธรรมจากการทําธุรกรรมอนุพันธ์ ระบบการควบคุมภายในของธนาคารพาณิชย์ที่สอดคล้องกับหลักเกณฑ์การดูแลลูกค้า รวมถึงธนาคารพาณิชย์ต้องมีบุคลากรที่มีความรู้ความเข้าใจในธุรกรรมอนุพันธ์เป็นอย่างดีด้วย ทั้งนี้ ให้ธนาคารพาณิชย์ปฏิบัติตามหลักเกณฑ์การดูแลลูกค้าสําหรับการทําธุรกรรมอนุพันธ์ที่กําหนดในประกาศธนาคารแห่งประเทศไทยว่าด้วยมาตรฐานขั้นต่ําในการดูแลลูกค้าสําหรับการทําธุรกรรมอนุพันธ์ 4.7 หลักเกณฑ์การกํากับดูแลอื่นที่เกี่ยวข้อง 4.7.1 การป้องกันผลกระทบที่อาจมีต่อเสถียรภาพทางเศรษฐกิจและการเงิน ในการทําธุรกรรมอนุพันธ์ที่ได้รับอนุญาตหรือที่ได้รับความเห็นชอบจากธนาคารแห่งประเทศไทยตามข้อ 4.4 ธนาคารพาณิชย์ต้องปฏิบัติตามกฎหมายว่าด้วยการควบคุมการแลกเปลี่ยนเงิน หนังสือของเจ้าพนักงานควบคุมการแลกเปลี่ยนเงิน และมาตรการป้องปรามการเก็งกําไรค่าเงินบาทของธนาคารแห่งประเทศไทย ซึ่งรวมถึงกฎหมาย หลักเกณฑ์ และหนังสือ ดังต่อไปนี้ด้วย (1) ประกาศเจ้าพนักงานควบคุมการแลกเปลี่ยนเงินว่าด้วย เรื่องการกําหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (2) หนังสือเวียนว่าด้วยการทําธุรกรรมอนุพันธ์ ธุรกรรมเงินฝากหรือเงินกู้ยืมที่มีอนุพันธ์แฝง และธุรกรรม Credit Derivatives ที่อ้างอิงสินทรัพย์สกุลเงินตราต่างประเทศ (3) หนังสือเวียนตามมาตรการป้องปรามการเก็งกําไรค่าเงินบาท 4.7.2 การบันทึกบัญชีและการเปิดเผยข้อมูล ธนาคารพาณิชย์ที่ทําธุรกรรมอนุพันธ์ต้องจัดประเภท บันทึกบัญชี และเปิดเผยข้อมูลให้ถูกต้องตามมาตรฐานการบัญชีไทยในเรื่องที่เกี่ยวข้อง ทั้งนี้ หากยังไม่มีมาตรฐานการบัญชีไทยในเรื่องใด ให้ธนาคารพาณิชย์ปฏิบัติตามมาตรฐานการบัญชีระหว่างประเทศที่เกี่ยวข้องโดยธนาคารพาณิชย์ต้องจัดทํากระบวนการที่ใช้ในการพิจารณาจัดประเภทและบันทึกบัญชีตลอดจนจัดเก็บหลักฐาน เอกสารต่าง ๆ ที่ใช้ประกอบการพิจารณาดังกล่าวไว้ เพื่อให้ผู้สอบบัญชีและธนาคารแห่งประเทศไทยใช้ในการตรวจสอบ หรือจัดส่งให้แก่ธนาคารแห่งประเทศไทยเมื่อมีการร้องขอ 4.7.3 การรายงานและการจัดเก็บข้อมูล (1) การรายงานข้อมูล เพื่อให้ธนาคารแห่งประเทศไทยทราบถึงพัฒนาการของตลาดอนุพันธ์รวมถึงผลกระทบต่อฐานะทางการเงินของธนาคารพาณิชย์ภายหลังจากที่ได้ทําธุรกรรมอนุพันธ์ไปแล้วให้ธนาคารพาณิชย์ที่ทําธุรกรรมอนุพันธ์จัดเก็บและนําส่งข้อมูลที่เกี่ยวข้องกับการทําธุรกรรมอนุพันธ์ในรูปสื่อคอมพิวเตอร์ตามแบบรายงานและหลักเกณฑ์การรายงานที่ธนาคารแห่งประเทศไทยกําหนดในประกาศย่อยแต่ละฉบับ (2) การจัดเก็บข้อมูลอื่น ๆ ที่เกี่ยวข้อง ธนาคารพาณิชย์ที่ทําธุรกรรมอนุพันธ์ต้องจัดเก็บหลักฐานในการทําธุรกรรมอนุพันธ์ดังกล่าวไว้ที่ธนาคารพาณิชย์เอง เพื่อให้ธนาคารแห่งประเทศไทยตรวจสอบ หรือจัดส่งสําเนาให้แก่ธนาคารแห่งประเทศไทยเมื่อมีการร้องขอ 4.7.4 การกํากับดูแลอื่นที่เกี่ยวข้อง ธนาคารพาณิชย์ที่ทําธุรกรรมอนุพันธ์ต้องปฏิบัติตามหลักเกณฑ์ที่กําหนดในประกาศธนาคารแห่งประเทศไทยในเรื่องที่เกี่ยวข้องด้วย เช่น ประกาศธนาคารแห่งประเทศไทยว่าด้วยหลักเกณฑ์การกํากับดูแลเงินกองทุน ประกาศธนาคารแห่งประเทศไทยว่าด้วยหลักเกณฑ์การกํากับดูแลความเสี่ยงด้านตลาดและการดํารงเงินกองทุนเพื่อรองรับความเสี่ยงด้านตลาดของสถาบันการเงิน ประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์ ประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตของคู่สัญญาสําหรับธุรกรรมอนุพันธ์ ประกาศธนาคารแห่งประเทศไทยว่าด้วยหลักเกณฑ์การกํากับลูกหนี้รายใหญ่ (Single Lending Limit) ประกาศธนาคารแห่งประเทศไทยว่าด้วยหลักเกณฑ์และวิธีการลงทุนของสถาบันการเงิน และประกาศธนาคารแห่งประเทศไทยว่าด้วยหลักเกณฑ์การดํารงฐานะเงินตราต่างประเทศสําหรับธนาคารพาณิชย์ ยกเว้นธนาคารพาณิชย์เพื่อรายย่อย โดยในการปฏิบัติตามหลักเกณฑ์การกํากับดูแลดังกล่าวให้พิจารณาตามองค์ประกอบย่อยของธุรกรรมอนุพันธ์ 4.8 ข้อกําหนดอื่น 4.8.1 ในการทําธุรกรรมอนุพันธ์ ธนาคารพาณิชย์ต้องดูแลให้สัญญามีผลบังคับตามกฎหมาย ไม่ขัดกับกฎหมายหรือกฎระเบียบอื่นที่เกี่ยวข้อง และมีการทบทวนเป็นระยะตามความเหมาะสม 4.8.2 ธนาคารแห่งประเทศไทยอาจพิจารณาเปลี่ยนแปลงกรอบหรือหลักเกณฑ์ในการทําธุรกรรมอนุพันธ์หรือการกํากับดูแลธนาคารพาณิชย์ในการทําธุรกรรมอนุพันธ์ได้ตามความเหมาะสม ทั้งกรณีธุรกรรมอนุพันธ์ที่ได้รับอนุญาตและธุรกรรมอนุพันธ์ที่ได้รับความเห็นชอบเป็นรายกรณีไปแล้ว โดยธนาคารแห่งประเทศไทยอาจระงับการทําธุรกรรม จํากัดปริมาณธุรกรรมเปลี่ยนแปลงเงื่อนไขการให้ความเห็นชอบ กําหนดให้กันสํารองเพิ่มเติม หรือใช้มาตรการอื่นใด ในกรณีที่พบว่าธนาคารพาณิชย์ไม่ปฏิบัติตามหลักเกณฑ์ที่กําหนดหรือมีการดําเนินการที่ไม่รัดกุมหรือไม่มีประสิทธิภาพเพียงพอ รวมถึงในกรณีที่ธุรกรรมอนุพันธ์ที่ทําไม่สอดคล้องตามหลักการในข้อ 4.2 หรือมีการเปลี่ยนแปลงของปัจจัยใด 1 ที่อาจทําให้ธุรกรรมมีความเสี่ยงสูงขึ้นหรือไม่สอดคล้องกับสภาวะตลาด เมื่อเปรียบเทียบกับ ณ ช่วงเวลาที่ธนาคารแห่งประเทศไทยพิจารณาให้ความเห็นชอบอื่นๆ - 5. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 25 กันยายน พ.ศ.2558 (นายประสาร ไตรรัตน์วรกุล)ผู้ว่าการธนาคารแห่งประเทศไทย